b'\n_START_ARTICLE_\nMana (pagkain)\n_START_PARAGRAPH_\nAng mana (Ebreo: \xd7\x9e\xd7\x9f, man; Ingles: manna) ay tumutukoy sa mga pagkain ng Israelita na nabanggit sa Tanakh at sa Bibliya. Nagmula ito sa man hu (\xd7\x9e\xd7\x9f \xd7\x94\xd7\x95\xd7\x90) ng wikang Arameo, na ang ibig sabihin ay "Ano ito?" o "Ano siya?" Sa gayon, ang diwang kahulugan ng katawagan ay "kung-ano-man-\xe2\x80\x99to" at inilalahad ang katangi-tangi at kakaibang uri nito sa karanasang Ebreo. Ito ang ginamit na pantawag ng mga Israelita sa natatanging pagkaing ibinigay sa kanila ng Diyos habang naroroon sila sa ilang o disyerto. Kabilang katangian nito ang pagiging isang pagkaing maputi at matamis ang lasa na lumilitaw mula sa lupa tuwing umaga.\n_START_SECTION_\nPaghahambing kay Hesus\n_START_PARAGRAPH_\nAyon kay Hesus, sa Bagong Tipan ng Bibliya (matatagpuan sa Juan 6: 30-35 at 57-58), na katulad siya ng isang mana sapagkat siya ang "tinapay ng buhay" na makatutugon o makapag-aalis ng kagutumang espiritwal o pangkaluluwa ng kanyang mga tagasunod.'